Komisjoni määrus (EMÜ) nr 2194/96,

15. november 1996,

millega muudetakse määrust (EMÜ) nr 120/89, milles sätestatakse põllumajandussaaduste ja -toodete ekspordimaksude ühised üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud komisjoni määrusega (EÜ) nr 923/96, [2] eriti selle artikli 9 lõiget 2, artikli 13 lõiget 11 ja artikli 16 lõiget 2, ning muude põllumajandusturgude ühist korraldust käsitlevate määruste vastavaid sätteid

ning arvestades, et:

teatavatel tingimustel kohaldatakse ekspordimaksu või muid samaväärseid makse asutamislepingu artikli 9 lõikes 2 ja artikli 10 lõikes 1 sätestatud tingimustele vastavate põllumajandustoodete kõikide eksporditoimingute suhtes ja tegelikul väljaviimisel ühenduse territooriumilt;

komisjoni määruse (EMÜ) nr 3719/88 [3] (viimati muudetud määrusega (EÜ) nr 2137/95 [4]) artikli 30 lõike 1 punkti b alapunktis i sätestatakse nõue, et tooted, mille kohta on esitatud ekspordilitsents, peavad lahkuma ühenduse tolliterritooriumilt 60 päeval jooksul alates ekspordideklaratsiooni vastuvõtmise päevast;

komisjoni määruse (EMÜ) nr 3665/87 [5] (viimati muudetud määrusega (EÜ) nr 1384/95 [6]) artikli 32 lõikega 1 nähakse ette, et 60 päeva jooksul alates kuupäevast, mil kauba suhtes ei kohaldata enam nõukogu määruse (EMÜ) nr 565/80 [7] (muudetud määrusega (EÜ) nr 2026/83 [8]) artiklis 4 või 5 sätestatud korda, peab kõnealune kaup lahkuma ühenduse tolliterritooriumilt töötlemata kujul;

kui ekspordimaks või muu samaväärne maks kinnitatakse pärast põllumajandustoodete ekspordideklaratsiooni vastuvõtmist, ei tule kõnealuste toodete puhul kõnealust maksu tasuda, juhul kui tooted lahkuvad ühenduse tolliterritooriumilt määruse (EMÜ) nr 3719/88 artikli 30 lõike 1 punkti balapunktis i sätestatud 60päevase tähtaja jooksul; kui põllumajandustoodete suhtes kohaldatakse ühte määruse (EMÜ) nr 565/80 artiklites 4 ja 5 nimetatud korda, ei kohaldata ekspordimakse ja muid samaväärseid makse samuti juhul, kui kõnealused tooted eksporditakse määruse (EMÜ) nr 3665/87 artikli 32 lõike 1 kohaselt kindlaksmääratud tähtaegade jooksul;

nõukogu määruse (EMÜ) nr 2913/92 [9] (viimati muudetud Austria, Soome ja Rootsi ühinemisaktiga) artikliga 211 nähakse ette, et juhul, kui ei täideta tingimusi, mille alusel on kaup lubatud täieliku või osalise ekspordimaksudest vabastamisega ühenduse tolliterritooriumilt välja viia, tekib eksportimisel tollivõlg; kõnealune tollivõlg tekib hetkel, mil kaup või põllumajandustooted lahkuvad ühenduse tolliterritooriumilt; võlgnik on deklarant;

komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [10] viimati muudetud määrusega (EÜ) nr 1676/96 [11]) artikliga 251 nähakse ette, et juhul, kui kaup on deklareeritud ekspordiks, kuid ei ole sätestatud tähtaja jooksul lahkunud ühenduse tolliterritooriumilt, tuleb ekspordideklaratsioonid kehtetuks tunnistada; kõnelaust sätet ei saa siiski kohaldada ekspordi toimumise korral;

eksporditoetuse maksmine võib tuleneda nullmääraga toetuse igakuisest tõstmisest või positiivse paranduskoefitsiendi kohaldamisest kõnealuse toetuse suhtes;

komisjoni määrusesse (EMÜ) nr 120/89 [12] (muudetud määrusega (EMÜ) nr 1431/93 [13]) tuleks teha teatavad muudatused, et näha ette lähenemisviis, võttes arvesse eespool nimetatud tegureid;

käesoleva määrusega ettenähtud meetmed on kooskõlas asjaomaste korralduskomiteede arvamusega,

ON VASTU VÕTNUD KÄESOLEVA MÄÄRUSE:

Artikkel 1

Komisjoni määrusele (EMÜ) nr 120/89 lisatakse artikkel 4a:

"Artikkel 4a

1. Kui artiklit 4 ei kohaldata ja kui toodete jaoks ei ole määratud eksporditoetust ning need viiakse ühenduse tolliterritooriumilt välja pärast nõukogu määruse (EMÜ) nr 3665/87 artikli 32 lõikes 1 või määruse (EMÜ) nr 3719/88 artikli 30 lõike 1 punkti b alapunktis i sätestatud 60päevast tähtaega, tekib deklarandile nõukogu määruse (EMÜ) nr 2913/92 [14] artiklis 211 määratletud tähenduses tollivõlg artikli 4 lõike 1 kohaselt kehtiva määra ulatuses, pidades silmas esialgses vastuvõetud ekspordideklaratsioonis märgitud eksporditavate toodete liiki, omadusi ja kogust.

Käesoleva lõike kohaldamisel ei kohaldata komisjoni määruse (EMÜ) nr 2454/93 [15] artikli 251 lõike 2 punkti a viimast lõiku.

2. Lõikes 1 osutatud tollivõlg tekib kohas, kus võetakse vastu ekspordideklaratsioon.

Alates päevast, mil lõikes 1 nimetatud toodete suhtes kohaldatakse ekspordimaksu, teatab ühenduse tolliterritooriumilt väljumise tolliasutus sellele tolliasutusele, kus on täidetud ekspordiga seotud tolliformaalsused, kuupäeva, mil kõnealused tooted väljusid tegelikult ühenduse tolliterritooriumilt, tagastades selleks kontrolleksemplari T5 või selle koopia või saates sel eesmärgil koostatud teatise.

Väljumistolliasutus täidab dokumendi, mis saadetakse tolliasutusse, kus on täidetud ekspordiga seotud tolliformaalsused, ja teeb sellesse järgmise märke:

Aplicación del artículo 4 bis del Reglamento (CEE) n° 120/89

Anvendelse af artikel 4a i forordning (EØF) nr. 120/89

Anwendung von Artikel 4a der Verordnung (EWG) Nr. 120/89

Εφαρμογή του άρθρου 4α του κανονισμού (ΕΟΚ) αριθ. 120/89

Application of Article 4a of Regulation (EEC) No 120/89

Application de l’article 4 bis du règlement (CEE) n° 120/89

Applicazione dell’articolo 4 bis del regolamento (CEE) n. 120/89

Toepassing van artikel 4 bis van Verordening (EEG) nr. 120/89

Aplicação do artigo 4.°A do Regulamento (CEE) n.° 120/89

Asetuksen (ETY) N:o 120/89 4 a artiklan soveltaminen

I enlighet med artikel 4a i förordning (EEG) nr 120/89.

3. Kui tolliasutus, kus on täidetud ekspordiga seotud tolliformaalsused, ei tegele ekspordimaksude määramisega, teatab ta sellest vastutavale riigiasutusele."

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 15. november 1996

Komisjoni nimel

komisjoni liige

Franz Fischler

[1] EÜT L 126, 24.5.1996, lk 37.

[2] EÜT L 181, 1.7.1992, lk 21.

[3] EÜT L 214, 8.9.1995, lk 21.

[4] EÜT L 331, 2.12.1988, lk 1.

[5] EÜT L 134, 20.6.1995, lk 14.

[6] EÜT L 351, 14.12.1987, lk 1.

[7] EÜT L 199, 22.7.1983, lk 12.

[8] EÜT L 62, 4.3.1980, lk 5.

[9] EÜT L 302, 19.10.1992, lk 1.

[10] EÜT L 218, 28.8.1996, lk 1.

[11] EÜT L 253, 11.10.1993, lk 1.

[12] EÜT L 140, 11.6.1993, lk 27.

[13] EÜT L 16, 20.1.1989, lk 19.

[14] EÜT L 302, 19.10.1992, lk 1.

[15] EÜT L 253, 11.10.1993, lk 1.

--------------------------------------------------